Diari Oficial de la Generalitat Valenciana


Sumari del DOGV 1722, del 12-02-1992 (1992/823944)

RESOLUCIÓ de 6 de novembre de 1991, del Conseller d'Obres Públiques, Urbanisme i Transports, per la que aprova definitivament la modificació puntual del Pla General d'Ordenació Urbana, relativa a un sector del sol urbanitzable no programat de Cansalades-Lluca, del terme municipal de Xàvia (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1722

Data del DOGV
:   12-02-1992

Secció del DOGV
:   ALTRES DISPOSICIONS

Número del document
:   1992/823944


Data del document
:   06-11-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 6 de novembre de 1991, del Conseller d'Obres Públiques, Urbanisme i Transports, per la qua aprova definitivament la modificació puntual del Pla General d'Ordenació Urbana, relativa a un sector del sòl urbanitzable no programat de Cansalades-Lluca, del terme municipal de Xàbia (Alacant).  
Vist l?expedient de modificació puntual del Pla General d'Ordenació Urbana, en el sector de sòl urbanitzable no programat de Cansalades-Lluca, del terme municipal de Xàbia (Alacant), informat favorablement per acord de la Comissió Territorial d'Urbanisme d'Alacant de 27 de setembre de 1991;  
Vist que l'ajuntament, en sessió plenària de 8 de juny de 1991, n'acordà l'aprovació provisional, després d'haver complert els tràmits d'aprovació inicial i d'exposició pública mitjançant anuncis apareguts al Butlletí Oficial de la Província i en un dels diaris de més difusió provincial;  
Vist que la documentació està integrada per memòria informativa i justificativa, plànols d'informació i ordenació, normes urbanístiques i estudi econòmic i financer;  
Vist que l'objecte d'aquesta modificació és la modificació del quadre de característiques d'una part del sector del sòl urbanitzable no programat de Cansalades-Lluca, pel que fa a la seua densitat màxima - de 5 a 7 habitatges per hectàrea- i parcel·la mínima - de 1.500 a 1.00 m2- fent servir paràmetres d'altres sectors del sòl urbanitzable no programat i subdividint amb això el sector en dues parts. Així mateix, s'ha ajustat el traçat d'un vial de sistema general, al nord de l'àrea, buscant la major coincidència possible amb la realitat territorial, evitant a més l'ocupació, en una llargària de 200 metres, d'una parcel·la cultivada;  
Atès que la tramitació seguida es considera correcta i s'ajusta al que disposa l'article 41 de la Llei del sòl, per remissió del 49.1 del mateix cos legal;  
Atès que la documentació es considera completa en virtut de l'article 49.1 de la Llei del Sòl i dels articles 37 i següents del Reglament de Planejament;  
Atès que s'ha complert el tràmit previst en l'article 15 del Decret 137/1990, de 30 de juliol, del Consell de la Generalitat Valenciana, que aprova el reglament dels òrgans urbanístics de la Generalitat Valenciana, sent favorable l'informe emès per la comissió territorial d'urbanisme;  
Atés que la modificació comporta un increment de volum edificable de la zona, xifrat en 208 habitatges. Per tant, i en execució de l'article 49.2 de la llei del sòl, s'ha incrementat la superfície destinada a espais lliures i zones verdes, en la proporció de 5 m2/habitant.  
Atesos els preceptes legals citats i tots altres d'aplicació general i escaient, i en exercici de les competències que m'atribueix l'article 3.2 del Decret 137/1990, de 30 de juliol, del Consell de la Generalitat Valenciana, el qual aprova el reglament dels òrgans urbanístics de la Generalitat Valenciana, resolc:  
Aprovar definitivament la modificació puntual del Pla General d'Ordenació Urbana, relativa a un sector del sòl urbanitzable no programat de Cansalades-Lluca, del terme municipal de Xàbia (Alacant).  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 6 de novembre de 1991. - El Conseller d'Obres Públiques, Urbanisme i Transports: Eugenio Burriel de Orueta.